rejauldu/bengali-wikipedia huggingface dataset:
ফরাসি ভাষা ও আরবি ভাষা চাদের দুইটি সরকারী ভাষা। এদের মধ্যে আরবি ভাষাতে চাদের প্রায় অর্ধেক লোক কথা বলে এবং এটি দেশটিতে একটি সার্বজনীন ভাষা হিসেবে ব্যবহৃত। চাদে আরও প্রায় ১২০টি স্থানীয় ভাষা আছে। এদের মধ্যে কানুরি ভাষা, মারবা ভাষা, ম্‌বাই ভাষা, মোসি ভাষা, সাঙ্গো ভাষা, এবং তেদা ভাষা উল্লেখযোগ্য। বেশ কিছু ভাষা সার্বজনীন ভাষা ব্যবহৃত হয়, যেমন- হাউসা ভাষা, ন্‌গাম্বাই ভাষা, সারা ভাষা। আন্তর্জাতিক সম্পর্কের ক্ষেত্রে ফরাসি ভাষাই বেশি ব্যবহৃত হয়।   তথ্যসূত্র    বহিঃসংযোগ   চাদের ভাষার উপর এথনোলগ-এর রিপোর্ট  বিষয়শ্রেণী:চাদ বিষয়শ্রেণী:আফ্রিকার ভাষা বিষয়শ্রেণী:চাদের ভাষা
থাম্ব|500x500পিক্সেল| মতুরিকি দ্বীপ, মাউন্ট মাউঙ্গানুই মতুরিকি দ্বীপ নিউজিল্যান্ডের মাউন্ট মাউঙ্গানুই সৈকতে নর্থ দ্বীপের ঠিক পাশে অবস্থিত একটি ছোট দ্বীপ। দ্বীপটি সমুদ্র সৈকতের সাথে মানুষের তৈরি ভূ-সেতু দ্বারা সংযুক্ত। জাতীয় জল ও বায়ুমণ্ডলীয় গবেষণা ইনস্টিটিউট মতুরিকি দ্বীপে একটি জোয়ার মিটার বসিয়েছে। মতুরিকি দ্বীপ হাঁটা, পাখি দেখা, মাছ ধরা এবং শিলা আরোহণের  সুযোগ দেয়।   আরো দেখুন    ডেসার্ট দ্বীপ  নিউজিল্যান্ডের দ্বীপের তালিকা   তথ্যসূত্র   বিষয়শ্রেণী:নিউজিল্যান্ডের জনবসতিহীন দ্বীপ বিষয়শ্রেণী:নিউজিল্যান্ডের আরোহণ এলাকা
ককবরক সাহিত্য সভা (কেবিএসএস) গঠিত হয়েছিল ৮ অক্টোবর ১৯৭২ সালে, লে. আলিন্দ্রলাল ত্রিপুরার নেতৃত্বে। তারপর থেকে, এটি ত্রিপুরার (টুইপ্রা) ককবরক ভাষার উন্নয়নে কাজ করছে। রাজ্যের রাজধানী আগরতলায় কেবিএসএস-এর অফিস রয়েছে।   বর্তমান সভাপতি  সংগঠনটির বর্তমান সভাপতি লেখক ও অভিনয়শিল্পী নন্দকুমার দেববর্মা।   তিপ্রা জনগোষ্ঠী  উদ্ধৃতি: "টিপ্রাসের ইতিহাস বিশ্বের প্রাচীনতমগুলির মধ্যে একটি। প্রায় ৮০০০ - ১২০০০ বছর আগে (অর্থাৎ খ্রিস্টপূর্ব ১০,০০০ থেকে ৬,০০০ খ্রিস্টপূর্বাব্দের মধ্যে সময়কাল) প্রস্তর যুগের মাঝামাঝি সময়ে, ককেশীয় এবং মঙ্গোলীয়রা যথাক্রমে ভারতের পশ্চিম সীমান্ত এবং উত্তর-পূর্ব সীমান্ত দিয়ে এই দেশে প্রবেশ করেছিল। 1 এই যুগের শেষ বিভাগে, মৃৎশিল্প এবং কৃষির প্রচলন হয়েছিল মানব সমাজে।"   আরো দেখুন    ককবরক ভাষা  ককবরক তাই হুকুমু মিশন   বহিঃসংযোগ    borokpeople.com ককবরক সাহিত্য সভার অফিসিয়াল ওয়েবসাইট।  বিষয়শ্রেণী:ত্রিপুরী সংস্কৃতি বিষয়শ্রেণী:ককবরক বিষয়শ্রেণী:১৯৭২-এ প্রতিষ্ঠিত সংগঠন
ব্যোমকেশ ও চিড়িয়াখানা ২০১৬ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের পঞ্চম চলচ্চিত্র এবং ২০১৫ সালে মুক্তিপ্রাপ্ত ব্যোমকেশ বক্সী চলচ্চিত্রের পরবর্তী কিস্তি। এটি শরদিন্দু বন্দ্যোপাধ্যায় রচিত চিড়িয়াখানা রচনার উপর নির্মিত হয়েছে। এই ছবিতে দ্বিতীয়বারের মত ব্যোমকেশ বক্সীর চরিত্রে অভিনয় করেন যীশু সেনগুপ্ত। এর পূর্বে সত্যজিৎ রায় পরিচালিত জাতীয় পুরস্কারপ্রাপ্ত চিড়িয়াখানা চলচ্চিত্র একই কাহিনির উপর ভিত্তি করে নির্মিত হয়। ঐ চলচ্চিত্রে ব্যোমকেশের চরিত্রে অভিনয় করেন উত্তম কুমার।  শ্রেষ্ঠাংশে  যীশু সেনগুপ্ত - ব্যোমকেশ বক্সী  শাশ্বত চট্টোপাধ্যায় - অজিত বন্দ্যোপাধ্যায়  ঊষসী চক্রবর্তী - সত্যবতী (অতিথি চরিত্রে)  শান্তিলাল মুখোপাধ্যায় - নিশানাথ সেন  দুলাল লাহিড়ী ‌-প্রফেসার নেপাল গুপ্ত  প্রিয়াঙ্কা সরকার - বনলক্ষী/সুনয়না/নৃত্যকালী  নীল মুখোপাধ্যায় - ডাক্তার ভূজঙ্গধর  সায়নী ঘোষ - মুকুল  ঋজু বিশ্বাস - বিজয় সেন  কাঞ্চন মল্লিক - মুস্কিল মিঞা  অঙ্কিতা চক্রবর্তী - দময়ন্তী  সাগ্নিক চট্টোপাধ্যায় - ব্রজদাস  কাঞ্চনা মৈত্র - নজর বিবি  মৃণাল মুখোপাধ্যায় ‌- রমেন মল্লিক  শুভ্র সৌরভ দাস - পানুগোপাল  অঞ্জন দত্ত - কোকোনদ গুপ্ত (বিশেষ উপস্থিতি)  সিক্যুয়েল চলচ্চিত্রের শেষের দিকে এর সিক্যুয়াল এর ব্যাপারে ইঙ্গিত দেওয়া হয়। ধারণা করা হচ্ছে এর পরবর্তী কিস্তিটি নির্মাণ হবে অগ্নিবাণ রচনা অবলম্বনে। পরবর্তী কিস্তিটি ব্যোমকেশ ও অগ্নিবাণ।http://timesofindia.indiatimes.com/life-style/books/features/The-mystery-of-the-Byomkesh-rights/articleshow/46967424.cms  আরো দেখুন  হর হর ব্যোমকেশ  ব্যোমকেশ ফিরে এল  তথ্যসূত্র  বিষয়শ্রেণী:২০১৬-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:পরবর্তী কিস্তির চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:২০১৬-এর রোমাঞ্চকর চলচ্চিত্র
200px|centre  শু কাই (সহজকৃত চীনা: 许凯, জন্ম ৫ মার্চ ১৯৯৫), যিনি তার ডাকনাম " সোসো " দ্বারাও পরিচিত, একজন চীনা অভিনেতা এবং মডেল। স্টোরি অফ ইয়ানসি প্যালেস, দ্য লিজেন্ডস, আর্সেনাল মিলিটারি একাডেমি: এএমএ, ফলিং ইনটু ইওর স্মাইল, রয়্যাল ফিস্ট এবং সে এবং তার পারফেক্ট হাজব্যান্ড- এ তার ভূমিকার জন্য তিনি জনপ্রিয়। "হেংডিয়ান ফিল্ম" এবং "টিভি ফেস্টিভ্যাল অফ চায়না" এ তিনি এএমএ- তে তার ভূমিকার জন্য "সেরা অভিনেতার পুরস্কার" জিতেছেন। তিনি ফোর্বস চীনে "৩০ বছরের কম বয়সী শীর্ষ প্রভাবশালী ব্যক্তি" হিসাবে তালিকাভুক্ত হয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ
ডিআইবি-২০০ একটি সম্ভাব্য মিশ্র-ব্যবহার সুপারটাল গগনচুম্বী প্রকল্প, যা কাজিমা কনস্ট্রাকশন কর্তৃক টোকিও, জাপানে নির্মাণের জন্য প্রস্তাবিত। এটি সাদাকি মাসুদা এবং স্কট হাও দ্বারা ডিজাইন করা হয়েছে। যদি নির্মিত হয়, তবে এটি  উচ্চতায় পৌঁছাবে। ডিআইবি-২০০ নামটি ডাইনামিক ইন্টেলিজেন্ট বিল্ডিং এবং এর ২০০ তলা নির্দেশ করে।  ডিজাইনে ১২টি সিলিন্ড্রিকাল মডিউল রয়েছে, যার প্রতিটির  প্রস্থ এবং  লম্বা। এগুলো একটির উপর একটি সাজিয়ে চারটি টাওয়ার তৈরি করা হবে, যা একটি চতুষ্কোণ ভিত্তি থেকে বিভিন্ন উচ্চতায় উঠবে। প্রথম টাওয়ার দুই মডিউল উচ্চ, পরের দুটি টাওয়ার তিন মডিউল উচ্চ এবং চতুর্থ টাওয়ার চার মডিউল নিয়ে গঠিত, যা পুরো ৮০০ মিটার উচ্চতায় উঠবে। মডুলার ডিজাইন খরচ কম রাখতে এবং প্রযুক্তিগত সমস্যাগুলো সহজে সামলাতে সাহায্য করবে। মডিউলগুলোর মধ্যবর্তী ফাঁকা জায়গা বায়ুর চাপ কমাতে ডিজাইন করা হয়েছে।  ডিজাইনটি ইঞ্জিনিয়ারিং বাস্তববাদের প্রতি বেশিরভাগ মনোযোগ দেওয়ার জন্য সমালোচিত হয়েছে। তবে, সাদাকি মাসুদা দাবি করেছেন যে মডিউল ডিজাইন এবং চুক্তি নির্ধারণের পর ডিআইবি-২০০-এর সামগ্রিক চেহারা প্রভাবিত করার জন্য তাদের খুব বেশি কিছু করার সুযোগ ছিল না। তিনি মনে করেন যে তার কোম্পানি একটি প্রযুক্তিগতভাবে সম্ভব এমন পরিকল্পনা তৈরিতে সঠিক অবস্থানে রয়েছে, যা আজকের মানদণ্ডে বাস্তবসম্মত। স্কট হাও মনে করেন তাদের অবদান এই বিল্ডিংটিকে একটি মধ্যম আকারের শহরের সমতুল্য জনসংখ্যার জন্য বসবাসযোগ্য স্থান হিসেবে গড়ে তোলার ক্ষেত্রে সাহায্য করছে।  প্রথম দুটি স্তরে প্রায় ৫০,০০০ মানুষের জন্য অফিস স্পেস থাকবে। তৃতীয় স্তরে একটি হোটেল থাকবে যেখানে ২,৫০০ কক্ষ থাকবে, এবং শীর্ষ স্তরে ৩০০টিরও বেশি বাড়ির জন্য আবাসিক ব্লক থাকবে। কাঠামোর অস্বাভাবিক উচ্চতা সত্ত্বেও, হাও "বিল্ডিংয়ে কিছু অনুভূমিক স্থান রাখার" কথা বলেছেন। মানুষ দ্রুতগামী লিফট ব্যবহার করে স্তরের মধ্যে চলাচল করবে এবং ধীরগতির লিফট দিয়ে নির্দিষ্ট তলায় পৌঁছাবে। তলাগুলোর মধ্যে অনুভূমিক স্কাই লবি থাকবে, যা টাওয়ারগুলোকে সংযুক্ত করবে এবং দোকান, খেলাধুলা এবং সাংস্কৃতিক কেন্দ্র ধারণ করবে।   তথ্যসূত্র   সিটিজ ইন দ্যা স্কাই: নিউ সাইন্টিস্ট, অক্টোবর ২, ১৯৯৩  বিষয়শ্রেণী:প্রস্তাবিত ভবন ও স্থাপনা
এই টেমপ্লেটটির উদ্দেশ্য বেশ কিছু নিবন্ধে ব্যবহৃত মূল লেখা সংগ্রহ করে এক জায়গায় এনে রক্ষণাবেক্ষণ সহজ করা ও স্থান সংকুলান করা। ২০০৮ গ্রীষ্মকালীন অলিম্পিকে  মহিলাদের জল পোলো প্রতিযোগিতায় গ্রীস বানম অস্ট্রেলিয়ার গ্রুপ বি-এর ২নং খেলার ফলাফল এই টেমপ্লেটে দেখানো হল। আপাতত এই টেমপ্লেটটি ২০০৮ গ্রীষ্মকালীন অলিম্পিকে অস্ট্রেলিয়া নিবন্ধে ব্যবহৃত হয়েছে।  এই টেমপ্লেট দুটি প্যারামিটার নেয়: df (তারিখের বিন্যাস, ডিফল্ট - dmy, যা dts টেমপ্লেটে পাঠানো হয়) ও bgc (ব্যাকগ্রাউন্ডের রং, কোনো ডিফল্ট নেই)।<noinclude>  বিষয়শ্রেণী:২০০৮-এর গ্রীষ্মকালীন অলিম্পিকে জল পোলো খেলার তথ্যসুত্র নির্দেশক টেমপ্লেট
নিউ রুলস হলো ইংরেজ গায়ক ডুয়া লিপার গানের অ্যালবাম ডুয়া লিপার ৬ষ্ঠ গান। এই গানটি তিনজন গীতিকার লিখেছেন। গানটি ভিন্ন ভিন্ন দিনে ভিন্ন ভিন্ন দেশে মুক্তি পায়। তবে গানটি সর্বপ্রথম বের হয় যুক্তরাজ্যে। মুক্তি পাওয়ার পরে সংগীত-সমালোচকরা গানটির প্রশংসা করেন।   রচনা ও ইতিহাস  নিউ রুলস গানটি তৈরি করা হয় ডুয়া লিপা অ্যালবামের একটি গান হিসেবে। গানটি লিখেছেন তিনজন গীতিকার। এই গানটি বিভিন্ন দেশে আলাদা সময়ে বের করা হয়। গানটি সর্বপ্রথম ২১ জুলাই ২০১৭ অ্যালবামের ৬ষ্ঠ গান হিসেবে যুক্তরাজ্যে একটি রেডিও-সেন্টারে পাঠানো হয়।ডুয়া লিপা নিউ রুলস- বিলবোর্ডবিবিসি- রেডিও১ পরে একই গান যুক্তরাষ্ট্রে মুক্তি পায় ২২ আগস্ট ২০১৭।অলঅ্যাকসেস.কম   আরো দেখুন   বি দ্য ওয়ান (গান)  লস্ট ইন ইওরস লাইট (গান)   তথ্যসূত্র   বিষয়শ্রেণী:২০১৭-এর গান বিষয়শ্রেণী:ইউকে একক চার্টের শীর্ষ একক বিষয়শ্রেণী:আইরিশ একক চার্টের শীর্ষ একক বিষয়শ্রেণী:নারীবাদী থিমের গান
thumb|250px|right|দ্বারকা এক্সপ্রেসওয়ে বা উত্তরাঞ্চলীয় পেরিফেরাল রোডের নির্মাণ কাজ চলছে। উত্তরাঞ্চলীয় পেরিফেরাল রোড বা এনএইচ ২৪৮-বিবি, সাধারণত দ্বারকা এক্সপ্রেসওয়ে নামে পরিচিত, এটি একটি ২৭.৬ কিলোমিটার (১৭.১ মাইল) দীর্ঘ, নির্মাণাধীন, ৮-লেনের, দ্বারকাকে হরিয়ানার গুরুগ্রামের সাথে সংযুক্তকারী নিয়ন্ত্রিত-প্রবেশ অধিকার যুক্ত মহাসড়ক। এক্সপ্রেসওয়েটি দিল্লির মহিপালপুরের শিবমুর্তিতে এনএইচ-৮৮ (পুরাতন এনএইচ-৮) এর কিমি ২০ থেকে যাত্রা করবে এবং হরিয়ানায় গুরুগ্রামের খেরকি দৌলা টোল প্লাজার নিকটে এনএইচ-৪৮ এর কিলোমিটার ৪০ এ শেষ হবে। এটি এনপিআর দ্বারা দিল্লি এবং গুরুগ্রামের মধ্যে বিকল্প সড়ক সংযোগ হিসাবে পরিকল্পনা করা হয় এবং আশা করা হচ্ছে যে দিল্লী-গুড়গাঁও এক্সপ্রেসওয়েতে ট্র্যাফিক পরিস্থিতি সহজ করবে। প্রথমদিকে এক্সপ্রেসওয়েটি ১৮ কিলোমিটার (১১ মাইল) দীর্ঘ করার পরিকল্পনা করা হয় এবং এটি ২০১২ সালের মধ্যে উন্মুক্ত হওয়ার কথা ছিল, তবে জমি অধিগ্রহণের সমস্যা প্রকল্পকে বিলম্বিত করে। তথ্যসূত্র  বিষয়শ্রেণী:দিল্লির এক্সপ্রেসওয়ে বিষয়শ্রেণী:হরিয়ানার এক্সপ্রেসওয়ে বিষয়শ্রেণী:দিল্লির পরিবহন
ঢাকা (ইংরেজি: Dhaka, অতীতে Dacca বানানটি ব্যবহৃত হত) বাংলাদেশের সংবিধানের ৫(ক) অনুচ্ছেদ অনুযায়ী বাংলাদেশের রাজধানী এবং ঢাকা বিভাগের প্রধান শহর। ঢাকা একটি মেগাসিটি এবং দক্ষিণ এশিয়ার অন্যতম প্রধান শহরও বটে। বুড়িগঙ্গা নদীর তীরে অবস্থিত এই শহর বাংলাদেশের বৃহত্তম শহর। ঢাকার মহানগর এলাকার জনসংখ্যা প্রায় ১ কোটি ২০ লক্ষ।. এটি বিশ্বের নবম বৃহত্তম এবং সর্বাপেক্ষা ঘন জনবহুল শহরগুলির অন্যতম। ঢাকা শহরটি মসজিদ শহর নামেও পরিচিত। এখানে বিশ্বের সেরা মসলিন উৎপাদিত হয়। এছাড়া ঢাকা বিশ্বের রিকশা রাজধানী নামেও পরিচিত। এই শহরে রোজ প্রায় ৪০০,০০০টি সাইকেল রিকশা চলাচল করে। বর্তমানে ঢাকা দক্ষিণ এশিয়ার অন্যতম প্রধান সংস্কৃতি, শিক্ষা ও বাণিজ্যকেন্দ্র।  আধুনিক ঢাকা বাংলাদেশের রাজনৈতিক, সাংস্কৃতিক ও অর্থনৈতিক জীবনের প্রধান কেন্দ্র। এই শহরের নগরাঞ্চলীয় অবকাঠামোটি বিশ্বে সর্বোন্নত হলেও দূষণ, যানজট এবং জনসংখ্যা বৃদ্ধির কারণে যথেষ্ট পরিষেবার অভাব ইত্যাদি শহুরে সমস্যাগুলি এখানে প্রকট। সাম্প্রতিক দশকগুলিতে ঢাকার পরিবহন, যোগাযোগ ব্যবস্থা ও গণপূর্ত ব্যবস্থায় যে আধুনিকীকরণ হয়েছে, তা বিশেষভাবে লক্ষণীয়। বর্তমানে এই শহর প্রচুর বিদেশী বিনিয়োগ টানতে এবং ব্যবসা-বাণিজ্যের পরিধি বাড়াতে সক্ষম হয়েছে। সারা দেশ থেকে প্রচুর মানুষ ঢাকায় আসেন জীবন ও জীবিকার সন্ধানে। এই কারণে ঢাকাও হয়ে উঠেছে বিশ্বের .....
একেএম আমানুল ইসলাম চৌধুরী (মৃত্যু ২৭ জুলাই ২০২০) একজন তত্ত্বাবধায়ক সরকারের উপদেষ্টা ছিলেন। তিনি লতিফুর রহমান মন্ত্রিসভায় যোগাযোগ, পানিসম্পদ, মন্ত্রণালয় এবং বিদ্যুৎ, জ্বালানি ও খনিজ সম্পদ মন্ত্রণালয়ের দায়িত্বে ছিলেন।   ক্যারিয়ার  চৌধুরী চট্টগ্রাম বন্দর কর্তৃপক্ষ এবং ঢাকা বিদ্যুৎ সরবরাহ কর্তৃপক্ষের চেয়ারম্যান হিসেবে দায়িত্ব পালন করেন। তিনিববাংলাদেশ রেলওয়ের জেনারেল ম্যানেজারও ছিলেন।  পরবর্তী জীবনে চৌধুরী ইউনিক গ্রুপের উপদেষ্টা এবং ওয়েস্টিন ঢাকার পরামর্শক হিসেবে দায়িত্ব পালন করেন।   ব্যক্তিগত জীবন  চৌধুরী ছিলেন শিক্ষাবিদ সিরাজুল ইসলাম চৌধুরীর ছোট ভাই।  চৌধুরী ২৭ জুলাই ২০২০ সালে ঢাকার উত্তরার ক্রিসেন্ট হাসপাতালে কোভিড -১৯ সংক্রমিত হয়ে মারা যান।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:২০২০-এ মৃত্যু বিষয়শ্রেণী:বাংলাদেশের পানিসম্পদ উপদেষ্টা
জেমস এস ল্যাঙ্গার ইউনিভার্সিটি অব ক্যালিফোর্নিয়া, সান্তা বারবারা এর পদার্থবিজ্ঞানের একজন অধ্যাপক।   জীবনী  ল্যাঙ্গার ১৯৩৪ সালে পেনসিলভ্যানিয়ায় জন্মগ্রহণ করেন। তিনি কার্নেগী মেলন বিশ্ববিদ্যালয় থেকে ১৯৫৫ সালে পদার্থবিজ্ঞানে গ্র্যাজুয়েট হন। তিনি বার্মিংহাম বিশ্ববিদ্যালয় থেকে ১৯৫৮ সালে গাণিতিক পদার্থবিজ্ঞানে পিএইচডি ডিগ্রি অর্জন করেন। তিনি ১৯৮৯ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, সান্তা বারবারা এর ইন্সটিটিউট ফর থিওরেটিক্যাল ফিজিক্সের পরিচালকের দায়িত্ব পালন করেন। তিনি ২০০০ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন।http://web.physics.ucsb.edu/~langer/   তথ্যসূত্র   বিষয়শ্রেণী:কার্নেগী মেলন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:১৯৩৪-এ জন্ম বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ক্যালিফোর্নিয়ার বিজ্ঞানী বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
বাংলাদেশী বংশোদ্ভূত অস্ট্রেলীয় নাগরিক বলতে, যাঁরা বাংলাদেশ থেকে অস্ট্রেলিয়ায় যেয়ে সে দেশের নাগরিকত্ব নিয়েছেন অথবা তাদের পরবর্তী প্রজন্মকে বোঝায়। দেশটির বাংলাদেশী বংশোদ্ভূত নাগরিকেরা প্রধানত নিউ সাউথ ওয়েলস ও ভিক্টোরিয়া প্রদেশে বাস করেন। মেলবোর্ন ও সিডনিতে বাংলাদেশী বংশোদ্ভূত অস্ট্রেলীয়দের সংখ্যা অপ্রতুল নয়।   ইতিহাস  ১৯৪৭ সালে ভারতভাগের পর পূর্ববঙ্গ পাকিস্তানের অংশ হয়। পাকিস্তানি ঔপনিবেশিক শক্তির অব্যাহত শোষণ ও নিপীড়নের দরুন পূর্ববঙ্গ বাংলাদেশ নামে পাকিস্তান থেকে আলাদা হয়ে ১৯৭১ সালে মহান মুক্তিযুদ্ধের মাধ্যমে স্বাধীনতা লাভ করে।  গত শতাব্দীর সত্তরের দশক থেকে দেশটিতে বাংলাদেশীদের অভিবাসন শুরু হয়। দিন দিন দেশটিতে বাংলাদেশী বংশোদ্ভূত নাগরিকদের আগমন বৃদ্ধি পাচ্ছে। দেশটিতে বহু বাংলাদেশী বংশোদ্ভূত দক্ষ পেশাজীবী বাস করেন।  জনসংখ্যা ২০১১ সালের পরিসংখ্যান অনুসারে দেশটিতে ৫২,৯২০ জন বাংলাদেশী বংশোদ্ভূত নাগরিক বাস করেন।  উল্লেখযোগ্য ব্যক্তিত্ব  তানভীর আহমেদ - সাংবাদিক, টেলিভিশন ব্যক্তিত্ব, সাইক্রিয়াটিস্ট। তিনি সিডনি মর্নিং হেরাল্ড এ কলাম লিখে থাকেন।  ইশরাক হুদা - ২০১৪ সালে তাইওয়ানে আন্তর্জাতিক ইনফরমেটিক্স অলিম্পিয়াডে চ্যাম্পিয়ন।  আমের রহমান - কৌতুকাভিনেতা।  সাদিয়া আন্দালিব নাবিলা - বাংলাদেশী বংশোদ্ভূত অস্ট্রেলীয় নাগরিক, যিনি ২০১৮ সালে বলিউড চলচ্চিত্র পেরেশান পারিন্দায় অভিনয় করেন। এছাড়াও, তিনি বাংলাদেশী চলচ্চিত্র মিশন এক্সট্রিম এ অভিনয়ের জন্য চুক্তিবদ্ধ হয়েছেন।  তাসকিন রহমান - বাংলাদেশী চলচ্চিত্রাঙ্গনের পরিচিত মুখ।  তথ্যসূত্র  বিষয়শ্রেণী:অস্ট্রেলিয়া বিষয়শ্রেণী:বাংলাদেশী বিক্ষিপ্ত উদ্বাসন
নগেন নেওগ (মৃত্যু ৬ মে ১৯৯৬) ছিলেন আসাম রাজ্যের একজন ভারতীয় রাজনীতিবিদ। তিনি গোলগাহাটের আসাম বিধানসভার সদস্য এবং হিতেশ্বর সাইকিয়া মন্ত্রিসভায় তার হত্যার আগ পর্যন্ত গ্রামীণ উন্নয়ন মন্ত্রী হিসেবে দায়িত্ব পালন করেন। তিনি আসামের বর্তমান অর্থমন্ত্রী অজন্তা নেওগের স্বামী এবং বিধায়ক রেবতী দাসের জামাতা ছিলেন।   রাজনৈতিক পেশা  নেওগ ১৯৮৩ সালের আসাম বিধানসভা নির্বাচনে গোলাঘাট নির্বাচনী এলাকার জন্য ভারতীয় জাতীয় কংগ্রেসের প্রার্থী ছিলেন। তিনি ২,২২২ ভোট পেয়েছেন, মোট ভোটের ৮৯.৩৪% এবং আসনটি জিতেছেন, তার নিকটতম প্রতিপক্ষকে ২,০৬৩ ভোটে পরাজিত করেছেন। ১৯৮৫ সালের আসাম বিধানসভা নির্বাচনে তিনি হেরে যান। তিনি আবার ১৯৯১ সালে গোলাঘাটের জন্য ভারতীয় জাতীয় কংগ্রেসের প্রার্থী ছিলেন, তিনি ২৭,২২২ ভোট পান, মোট ভোটের ৩৮,৮২% এবং আবার বিধায়ক হন। হিতেশ্বর সাইকিয়া মন্ত্রিসভায় তিনি গ্রামীণ উন্নয়ন মন্ত্রী হন।   মৃত্যু  ৬ মে ১৯৯৬ তারিখে, ১৯৯৬ সালের আসাম বিধানসভা নির্বাচনের ২ দিন পরে, নেওগ গোলাঘাটের জেলা সদর শহর থেকে ১৫ কিলোমিটার দূরে বড়ুয়াগাঁওয়ে বাড়ি ফিরছিলেন। নেওগ, তার চালক ও ৫ দেহরক্ষীসহ ৮ জন নিহত হন। অভিযুক্ত খুনিরা কারাগারে সময় কাটালেও পর্যাপ্ত প্রমাণের অভাবে পরে ২০১৩ সালে খালাস পান।   তথ্যসূত্র   বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:আসামের রাজনীতিবিদ বিষয়শ্রেণী:১৯৯৬-এ মৃত্যু বিষয়শ্রেণী:আসাম বিধানসভার সদস্য ১৯৮৩-১৯৮৫ বিষয়শ্রেণী:আসাম বিধানসভার সদস্য ১৯৯১-১৯৯৬
খাঁ শুভেন্দু (আলাপ) ০৭:০৬, ১৬ এপ্রিল ২০১৯ (ইউটিসি)  শরদিন্দু ভট্টাচার্য্য (আলাপ) ১৪:২৬, ১৬ এপ্রিল ২০১৯ (ইউটিসি)   Jubair Sayeed Linas (আলাপ) ১২:৪২, ৪ মে ২০১৯ (ইউটিসি) Nettime Sujata (আলাপ) ১০:০২, ৯ মে ২০১৯ (ইউটিসি)  Sumasa (আলাপ) sukan (আলাপ) ০৩:১০, ১৭ মে ২০১৯ (ইউটিসি) Tarunsamanta (আলাপ) ১৫:৩৫, ১৭ মে ২০১৯ (ইউটিসি)  সুমিতা রায় দত্ত (আলাপ) ১৬:০৬, ১৭ মে ২০১৯ (ইউটিসি)  Smnsbd1971 (আলাপ) ০৭:১৫, ১৮ মে ২০১৯ (ইউটিসি) Dolon Prova (আলাপ) ০৫:৫১, ১৯ মে ২০১৯ (ইউটিসি)  ইমতিয়াজ (আলাপ) ০৮:৪৯, ১৯ মে ২০১৯ (ইউটিসি) Nahal (আলাপ) ০৪:২৯, ১৯ মে ২০১৯ (ইউটিসি)
মারিয়ানা ইস্কান্দার একজন মিশরীয় বংশোদ্ভূত মার্কিন সামাজিক উদ্যোক্তা যিনি স্কোল পুরস্কার লাভ করেছিলেন। তিনি দক্ষিণ আফ্রিকার একটি শীর্ষস্থানীয় এনজিও হারামবে ইয়ুথ এমপ্লয়মেন্ট অ্যাক্সিলারেটরের প্রধান নির্বাহী কর্মকর্তা ছিলেন। সেপ্টেম্বর, ২০২১ সালে তিনি উইকিমিডিয়া ফাউন্ডেশনের প্রধান নির্বাহী কর্মকর্তা নিয়োগ পান এবং ২০২২ সালের জানুয়ারিতে আনুষ্ঠানিকভাবে দায়িত্ব গ্রহণ করেন।   প্রাথমিক জীবন ও শিক্ষা  মারিয়ানা ইস্কান্দার মিশরের  কায়রোতে জন্মগ্রহণ করেন, সেখান থেকে চার বছর বয়সে পরিবারের সাথে যুক্তরাষ্ট্রে অভিবাসিত হওয়ার আগ পর্যন্ত বসবাস করেছেন। তার পরিবার টেক্সাসের রাউন্ড রকে বসবাস শুরু করে।  ইস্কন্দার রোডস স্কলার হিসেবে অক্সফোর্ড বিশ্ববিদ্যালয় থেকে স্নাতকোত্তর অর্জনের পূর্বে রাইস বিশ্ববিদ্যালয়ের ম্যাগনা কাম লডে হতে সমাজবিজ্ঞানে ডিগ্রী অর্জন করেন, যেখানে তিনি রোডস অ্যাসোসিয়েশন অফ উইমেন প্রতিষ্ঠা করেন। ২০০৩ সালে তিনি ইয়েল ল স্কুল থেকে গ্র্যাজুয়েট হন।   পুরস্কার ও সম্মাননা  মারিয়ানা ইস্কান্দার বেশ কয়েকটি উল্লেখযোগ্য পুরস্কার এবং ফেলোশিপ অর্জন করেছেন। এর মধ্যে রয়েছে সামাজিক উদ্যোক্তার জন্য স্কোল পুরস্কার এবং ইয়েল ল স্কুল ডিস্টিংগুইশড অ্যাল্যামনি অ্যাওয়ার্ড। ২০০২ সালে তিনি নিউ আমেরিকানদের জন্য পল ও ডেইজি সোরোস ফেলোশিপ লাভ করেন। এই ফেলোশিপ অভিবাসী বা অভিবাসীদের সন্তানদের দেওয়া হয় "যারা মার্কিন সমাজ, সংস্কৃতি বা তাদের একাডেমিক ক্ষেত্রে গুরুত্বপূর্ণ অবদান রাখার জন্য প্রস্তুত"। তিনি রোডস স্কলারশিপ ও হ্যারি এস ট্রুম্যান স্কলারশিপ লাভ করেন। তিনি ২০০৬ সালের অ্যাসপেন ইনস্টিটিউটে হেনরি ক্রাউন ফেলোস এবং তাদের অ্যাসপেন গ্লোবাল লিডারশিপ নেটওয়ার্কের সদস্য ছিলেন। এই সংগঠন এবং তার নেতৃত্ব স্কোল ফাউন্ডেশন এবং ইউএসএআইডি-র মতো সংস্থার পুরস্কার ও অর্থায়ন লাভ করেছে ও স্বীকৃতি পেয়েছে।   প্রকাশনা  ইস্কান্দার ইয়েলের লিগ্যাল জার্নালে দুটি প্রবন্ধ প্রকাশ করেন: "কেন আইনশিক্ষা নারীদের ব্যর্থ করছে" এবং "পদ্ধতিগত বিষয় গুরুত্বপূর্ণ" শীর্ষক। মাইকেল লিন্ডসের ভিউ ফ্রম দ্য টপ এবং সেসিল রিচার্ডসের মেক ট্রাবল নামে দুটি বইতেও তার উল্লেখ করা হয়েছে। এছাড়াও তিনি আফ্রিকা পোর্টাল এবং দক্ষিণ আফ্রিকান ডেইলি ম্যাভেরিক-এ নিবন্ধ প্রকাশ করেছেন।   আলোচনা এবং সাক্ষাৎকার  ইস্কান্দার আরকানসাস বিশ্ববিদ্যালয়ের ক্লিন্টন স্কুল অফ পাবলিক সার্ভিসে বক্তব্য প্রদান করেন। তিনি ইয়েল ল স্কুল, দ্য স্কোল ফাউন্ডেশন এবং কেপটকের সাথে সাক্ষাৎকার দিয়েছেন ও আলোচনায় অংশ নিয়েছেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:সামাজিক উদ্যোক্তা বিষয়শ্রেণী:২০শ শতাব্দীর মার্কিন আইনজীবী বিষয়শ্রেণী:রাইস বিশ্ববিদ্যালয়ের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:উইকিমিডিয়া ফাউন্ডেশনের কর্মকর্তা বিষয়শ্রেণী:১৯৭৫-এ জন্ম বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন নারী ব্যবসায়ী বিষয়শ্রেণী:ট্রিনিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:মার্কিন নারী প্রধান নির্বাহী বিষয়শ্রেণী:ইয়েল ল স্কুলের প্রাক্তন শিক্ষার্থী
কুষ্টিয়া পৌর জাদুঘর কুষ্টিয়া শহরে অবস্থিত একটি জাদুঘর। ১৯৯৭ সালের ২৪ ডিসেম্বর জাদুঘরটি যাত্রা শুরু করে। কলকাতা পৌরসংস্থার তৎকালীন মেয়র প্রসন্ত চ্যাটার্জী জাদুঘরটি উদ্ভোধন করেন। পূর্বে জাদুঘরটি কুষ্টিয়ার জমিদার সতীশ সাহার কাছারি ঘর ছিল।   অবস্থান   জাদুঘরটি কুষ্টিয়া জেলার কুষ্টিয়া শহরের মজমপুর এলাকায় কুষ্টিয়া পৌরসভার কার্যালয়ে অবস্থিত। ভবনের-   পূর্ব দিকে রয়েছে বিজয় উল্লাস ভাস্কর্য   পশ্চিম দিকে কুষ্টিয়া পৌর ভবন অবস্থিত  দক্ষিণ দিকে কুষ্টিয়া জেলা শিল্পকলা একাডেমি অবস্থিত   উত্তর দিকে মহাম্মদ আব্দুর রহিম মিলনায়তন অবস্থিত   ইতিহাস  জাদুঘরটি পূর্বে সতীশ সাহার  কাছারি ঘর ছিল। তিনি তার জমিদারির কার্যক্রম এখানে পরিচালনা করতেন। ভবনটি ব্রিটিশ আমলে নির্মিত কিন্তু সঠিক নির্মাণ সাল জানা যায় না। ভবনটি ১৯৬৬-১৯৯৭ পর্যন্ত কুষ্টিয়া পৌরসভার কার্যালয় হিসেবে ব্যবহার হতো। ১৯৯৭ সালের ২৪ ডিসেম্বর ভবনটিতে জাদুঘরটি প্রতিষ্ঠিত করা হয়।   জাদুঘর ভবনের গঠন  জাদুঘর ভবনটি একতলা বিশিষ্ট। ভবনটি ইউরোপীয় স্থাপত্য-নকশায় নির্মিত। তবে ভবনটির পেডিমেন্টের উপরের মুকুট ও প্যারাপেটের নকশা ভারতীয় রীতিতে নির্মিত।   সংগ্রহশালা  জাদুঘরে ১৫টি দেশের কাগজের মুদ্রা, ভারতবর্ষের ব্রিটিশ আমল, মুঘল ও সুলতানি আমলের ধাতব মুদ্রা, টেরাকোটা শিল্পের নিদর্শন, বিভিন্ন মন্দিরের অলংকরণে ব্যবহৃত টেরাকোটা ফলক, কালো রঙের গ্রানাইট পাথরের কৃষ্ণমূর্তি, ছোট আকৃতির যুগল বিগ্রহ, কালো পাথরের একটি প্লেট এবং একটি গামলা। শতবর্ষী পুরনো একটি কলিং বেল, ফেলে পাথরের একটি যাঁতা, একটি পকেট ঘড়ি, একটি হামান দস্তা, একটি পুরাতন কম্পিউটার, বাংলাদেশের স্বাধীনতা যুদ্ধকালীন বেশ কয়েকটি পত্রিকা এবং কুষ্টিয়া জেলার বিখ্যাত ব্যক্তিদের মোট ৩২টি বাঁধানো ছবি জাদুঘরে স্থান পেয়েছে।   চিত্রশালা    গ্রন্থপঞ্জিকা       তথ্যসূত্র    বহিঃসংযোগ      বিষয়শ্রেণী:কুষ্টিয়ার দর্শনীয় স্থান বিষয়শ্রেণী:কুষ্টিয়া জেলার জাদুঘর বিষয়শ্রেণী:১৯৯৭-এ বাংলাদেশে প্রতিষ্ঠিত বিষয়শ্রেণী:বাংলাদেশের স্থানীয় জাদুঘর বিষয়শ্রেণী:১৯৯৭-এ প্রতিষ্ঠিত জাদুঘর
বার্লিনের হুমবোল্ট বিশ্ববিদ্যালয় বা হামবোল্ড বিশ্ববিদ্যালয় (; উচ্চারণ - হুমবোল্ট উনিফেরজিটেট ৎসু বের্লিন) বার্লিনের প্রাচীনতম বিশ্ববিদ্যালয়গুলির অন্যতম। এটি ১৮১১ সালের ১৫ অক্টোবর প্রতিষ্ঠিত হয়।  ইতিহাস  গঠন বিশ্ববিদ্যালয়টি ৯টি অনুষদে বিভক্ত:  আইন বিভাগ  গণিত ও প্রাকৃতিক বিজ্ঞান অনুষদ (ভূগোল, কম্পিউটার বিজ্ঞান, গণিত, রসায়ন, পদার্থবিদ্যা)  জীবন বিজ্ঞান অনুষদ (কৃষি ও উদ্যান, জীববিদ্যা, মনোবিজ্ঞান)  চারিতে - বার্লিন বিশ্ববিদ্যালয় মেডিসিন  দর্শনশাস্ত্রের অনুষদ (দর্শনশাস্ত্র, ইতিহাস, ইউরোপীয় ইথনোলজি, লাইব্রেরি এবং তথ্য বিজ্ঞান বিভাগ)  দর্শনশাস্ত্রের অনুষদ (সাহিত্য, ভাষাতত্ত্ব, স্ক্যান্ডিনেভিয়ান শিক্ষা, রোম্যান্স সাহিত্য, ইংরেজি এবং মার্কিন শিক্ষা, স্ল্যাভিক শিক্ষা, ক্লাসিক্যাল ফিল্যাবিলিটি)  মানবিক ও সামাজিক বিজ্ঞান অনুষদ (সমাজবিজ্ঞান, সাংস্কৃতিক শিক্ষা/শিল্পকলা, এশীয়/ আফ্রিকান গবেষণা (পুরাতত্ত্ব), ক্রীড়া বিজ্ঞান, পুনর্বাসন শিক্ষা, শিক্ষা, শিক্ষার গুণগত মান)  ধর্মতত্ত্ব অনুষদ  অর্থনীতি ও ব্যবসা প্রশাসন অনুষদ  এছাড়া, দুটি স্বাধীন প্রতিষ্ঠান আছে (Zentralinstitute) যেগুলি বিশ্ববিদ্যালয়ের অংশ:   ব্রিটিশ শিক্ষার জন্য কেন্দ্র (জার্মান: গ্রসবিট্রিনেঞ্জেনেন্ট্রাম)  হ্যাম্বট্ট-উদ্ভাবন   প্রাকৃতিক ইতিহাসের যাদুঘর  বিখ্যাত শিক্ষার্থী ও শিক্ষক  নোবেল পুরস্কার বিজয়ী   ১৯০১ ইয়াকোবুস হেনরিকুস ফান্ট হফ (রসায়ন)  ১৯০১ এমিল ফন বেরিং (চিকিৎসাবিজ্ঞান)  ১৯০২ হেরমান এমিল ফিশার (রসায়ন)  ১৯০২ টেওডোর মম্‌জেন (সাহিত্য)  ১৯০৫ আডলফ ফন বাইয়ার (রসায়ন)  ১৯০৫ রোবের্ট কখ (চিকিৎসাবিজ্ঞান)  ১৯০৭ আলবার্ট আব্রাহাম মাইকেলসন (পদার্থবিজ্ঞান)  ১৯০৭ এডুয়ার্ড বুখনার (রসায়ন)  ১৯০৮ পাউল এরলিখ (চিকিৎসাবিজ্ঞান)  ১৯০৯ কার্ল ফের্ডিনান্ড ব্রাউন (পদার্থবিজ্ঞান)  ১৯১০ ওটো ওয়ালাখ (রসায়ন)  ১৯১০ আলব্রেখট কসেল (চিকিৎসাবিজ্ঞান)  ১৯১০ পাউল হাইসে (সাহিত্য)  ১৯১১ ভিলহেল্ম ভিন (পদার্থবিজ্ঞান)  ১৯১৪ মাক্স ফন লাউয়ে (পদার্থবিজ্ঞান)  ১৯১৫ রিশার্ড ভিলষ্টেটার (রসায়ন)  ১৯১৮ ফ্রিৎস হাবার (রসায়ন)  ১৯১৮ মাক্স প্লাংক (পদার্থবিজ্ঞান)  ১৯২০ ভালটার নের্ন্‌স্ট (রসায়ন)  ১৯২১ আলবার্ট আইনস্টাইন (পদার্থবিজ্ঞান)  ১৯২৫ গুস্টাফ লুটভিগ হের্ৎস (পদার্থবিজ্ঞান)  ১৯২৫ জেমস ফ্রাংক (পদার্থবিজ্ঞান)  ১৯২৫ রিখার্ড আডলফ সিগমোন্ডি (রসায়ন)  ১৯২৮ এডলফ অটো রিনহোল্ড উইনদস (রসায়ন)  ১৯২৯ হান্স ফন অয়লার-শেলপিন (রসায়ন)  ১৯৩১ অট্টো ওয়ারবুর্গ (চিকিৎসাবিজ্ঞান)  ১৯৩২ ভের্নার কার্ল হাইজেনবের্গ (পদার্থবিজ্ঞান)  ১৯৩৩ এরভিন শ্রোডিঙার (পদার্থবিজ্ঞান)  ১৯৩৫ হান্স স্পেমান (চিকিৎসাবিজ্ঞান)  ১৯৩৬ পিটার ডিবাই (রসায়ন)  ১৯৩৯ আডলফ বুটেনান্ট (রসায়ন)  ১৯৪৪ অটো হান (রসায়ন)  ১৯৫০ কুর্ট আলডার (রসায়ন)  ১৯৫০ অটো ডিল্‌স (রসায়ন)  ১৯৫৩ ফ্রিৎস আলবের্ট লিপমান (চিকিৎসাবিজ্ঞান)  ১৯৫৩ হ্যান্স অ্যাডলফ ক্রেবস (চিকিৎসাবিজ্ঞান)  ১৯৫৪ মাক্স বর্ন (পদার্থবিজ্ঞান)  ১৯৫৬ ওয়াল্টার বোটে (পদার্থবিজ্ঞান)  ১৯৯১ বের্ট জাকমান (চিকিৎসাবিজ্ঞান)  ২০০৭ গেরহার্ড এর্টল (রসায়ন)  তথ্যসূত্র  বিষয়শ্রেণী:বার্লিনের হামবোল্ড বিশ্ববিদ্যালয় বিষয়শ্রেণী:১৯শ শতাব্দীতে প্রতিষ্ঠিত বিশ্ববিদ্যালয় ও কলেজ বিষয়শ্রেণী:১৮১০-এ প্রতিষ্ঠিত শিক্ষাপ্রতিষ্ঠান
পূজিতা পোন্নাডা একজন ভারতীয় অভিনেত্রী, যিনি মূলত তেলুগু চলচ্চিত্রে অভিনয় করেন। তিনি রঙ্গস্থলং (২০১৮) ও কল্কি (২০১৯) চলচ্চিত্রের তার ভূমিকার জন্য সুপরিচিত।   প্রারম্ভিক জীবন  পূজিতা পোন্নাডা ভারতের বিশাখাপত্তনমে একটি তেলুগু পরিবারে জন্মগ্রহণ করেন এবং চেন্নাইয়ে বেড়ে ওঠেছেন।   চলচ্চিত্রের তালিকা    পূর্ণদৈর্ঘ্য চলচ্চিত্র   বছর শিরোনাম ভূমিকা ভাষা টীকা  ২০১৬ ঊপিরি গ্যালারি ম্যানেজার তেলুগুতামিল চলচ্চিত্রে অভিষেক; দ্বিভাষিক চলচ্চিত্র  প্রেমম কলেজের ছাত্রী তেলুগু   ২০১৭ দর্শকুডু শৈলু  ২০১৮ রঙ্গস্থলং পদ্মা রাজু গাডু বেন্নেলা  ব্র্যান্ড বাবু পাভনি  হ্যাপি ওয়েডিং লাভীণা  ২০১৯ সেভেন ভানু তেলুগুতামিল দ্বিভাষিক চলচ্চিত্র  কল্কি পালপিট্টা তেলুগু  হোয়ার ইজ্‌ দ্য ভেঙ্কটলক্ষ্মী? গৌরী  ২০২০ রান শ্রুতি  মিস ইন্ডিয়া পদ্মা নয়না  ২০২১ মানিসি মধু   ২০২২ কথা কাঁচিকি মানম ইঁতিকি দীক্ষা   ওদেলা রেলওয়ে স্টেশন স্পূর্তি  আকাশ বীধুল্লো'" | নিশা | |  |- | rowspan="2" | ২০২৩ | রাবণাসুর| এস. আই. রুহানা |  |  |- | জোরুগা হুশারুগা| নিত্যা | |  |- | ২০২৪ | জলি ও জিমখানা'' কণিকা তামিল তামিল চলচ্চিত্র  ২০২৫  স্বভূমিকা তেলুগু অতিথি উপস্থিতি    তামিল চিত্রগ্রহণ চলছে    টেলিভিশন   বছর শিরোনাম ভূমিকা নেটওয়ার্ক  ২০১৫ রিয়েল ডিটেক্টিভস পূজিতা ইটিভি  ২০২৪ হরিকথা লিসা ডিজনি+ হটস্টার   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:বিশাখাপত্তনমের অভিনেত্রী বিষয়শ্রেণী:অন্ধ্রপ্রদেশের নারী মডেল বিষয়শ্রেণী:তেলুগু অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী